CELEX: 62019TN0655
Language: fi
Date: 2019-09-27 00:00:00
Title: asia T-655/19: Kanne 27.9.2019 – Ferriera Valsabbia ja Valsabbia Investimenti v. komissio

25.11.2019   
            
            
               FI
            
            
               Euroopan unionin virallinen lehti
            
            
               C 399/87
            
         
      Kanne 27.9.2019 – Ferriera Valsabbia ja Valsabbia Investimenti v. komissio
      (asia T-655/19)
      (2019/C 399/106)
      Oikeudenkäyntikieli: italia
      
         Asianosaiset
      
      
         Kantajat: Ferriera Valsabbia SpA (Odolo, Italia) ja Valsabbia Investimenti SpA (Odolo) (edustajat: solicitor D. Slater sekä asianajajat G. Carnazza ja D. Fosselard)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan päätöksen kantajia koskevilta osin
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1.
               
               
                  Ensimmäinen kanneperuste, joka koskee SEUT 266 artiklan, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (EYVL 2003, L 1, s. 1) 14 artiklan ja 27 artiklan 1 kohdan sekä EY:n perustamissopimuksen 81 ja 82 artiklan mukaisten komission menettelyjen kulusta 7.4.2004 annetun komission asetuksen (EY) N:o 773/2004 (EUVL 2004, L 123, s. 18) 11, 12 ja 14 artiklan rikkomista
                  
                              —
                           
                           
                              Kantajat väittävät tältä osin, ettei komissio ole korjannut menettelyvirhettä, jonka unionin tuomioistuin totesi 21.9.2017 antamassaan tuomiossa Ferriera Valsabbia, Valsabbia Investimenti ja Alfa Acciai v. komissio (yhdistetyt asiat C-86/15 P ja C-87/15 P, EU:C:2017:717), jonka jälkeen komissio antoi riidanalaisen päätöksen.
                           
                        
            
                  2.
               
               
                  Toinen kanneperuste, joka koskee Euroopan unionin perusoikeuskirjan 41 artiklan virheellistä tulkintaa ja rikkomista sekä SEUT 296 artiklan rikkomista
                  
                              —
                           
                           
                              Kantajat väittävät tältä osin komission todenneen, ettei sillä ole toimivaltaa arvioida käsittelyaikojen kohtuullisuuden periaatteen mahdollista loukkausta.
                           
                        
            
                  3.
               
               
                  Kolmas kanneperuste, joka koskee Euroopan ihmisoikeussopimuksen 6 artiklan sekä Euroopan unionin perusoikeuskirjan 41 ja 47 artiklan rikkomista ja virheellistä tulkintaa sekä tästä seuraavaa lain rikkomista ja harkintavallan väärinkäyttöä
                  
                              —
                           
                           
                              Kantajat väittävät tältä osin, että komissio on tosiasiassa loukannut käsittelyaikojen kohtuullisuuden periaatetta.
                           
                        
            
                  4.
               
               
                  Neljäs kanneperuste, joka koskee SEUT 296 artiklan rikkomista, virheellisiä ja ristiriitaisia perusteluja sekä ilmeistä arviointivirhettä
                  
                              —
                           
                           
                              Kantajat väittävät tältä osin, että komissio perusteli riidanalaisen päätöksen uudelleen tekemistä menettelyn intressien punnitsemista koskevalla väitteellä, joka on kuitenkin puutteellinen ja joka lisäksi sisältää useita tosiseikkoja koskevia virheitä.